আমাদের গোদনাইল চৌধুরীবাড়ি থেকে নারায়ণগঞ্জ যেতে নবীগঞ্জ গুদারাঘাটের একটু সামনেই হাজীগঞ্জ ফায়ার ব্রিগেড, এরপর হাজীগঞ্জ দুর্গ বা হাজীগঞ্জ কেল্লা। নারায়ণগঞ্জ শহরের হাজীগঞ্জ এলাকায় শীতলক্ষ্যার পশ্চিম তীরেই এই ঐতিহ্যবাহী কেল্লা অবস্থিত। কোনো একসময় এটি খিজিরপুর দুর্গ নামেও সবার কাছে পরিচিত ছিল। নারায়ণগঞ্জ-চিটাগাং রোড ভায়া ডেমড়া আসাযাওয়ার মাঝেই এই কেল্লাটি সবার চোখে পড়ে। কিন্তু এই ঐতিহাসিক হাজীগঞ্জ কেল্লার স্থানটির সামনে দাঁড়াতেই বুকটা কেমন যেন ধক করে উঠে কেল্লাটির দুরাবস্থা দেখে।